» Geloofsentrum Universitas
09:00 Oggenddiens • 11:00 English service
051-522 4911 • 051-522 8125
WELKOM BY GELOOFSENTRUM UNIVERSITAS
Die Geloofsentrum Universitas is ’n Christelike sentrum waar gelowiges bymekaarkom en ’n geestelike tuiste vind. Ons visie is om vanuit vier terreine, nl. aanbidding, heling, groei en diens ons roeping uit te leef.
Ons kom weekliks bymekaar om ons verlossing in Jesus Christus te vier en God passievol te aanbid.
Emosioneel, geestelik en fisiek uitgedaagde mense vind hier versorging en heling.
Ons en ons kinders word hier toegerus om geestelik te groei.
Ons dien die gemeenskap en die wêreld.
Die vertrekpunt van die Geloofsentrum is dat elkeen wat hom of haar by ons tuis voel, op die een of ander manier by een of meer van hierdie visieterreine betrokke sal raak. Aan hierdie terreine word deur die loop van die jaar deur verskeie projekte waarby jy kan inskakel, aandag geskenk. Ons het dus nie klein, geslote “kommissies” wat sake beplan en dit alleen probeer uitvoer nie. Daar is wel vir elk van hierdie vier terreine gestruktureerde werkgroepe, bestaande uit vrywillige geloofswerkers. Hierdie werkgroepe besin voortdurend oor behoeftes en beplan en organiseer al die tersaaklike aktiwiteite. Daarna word dit aan almal deurgegee, met die uitnodiging om daarby betrokke te raak. Die werkgroepe maak egter staat op die betrokkenheid van elkeen. Hou die afkondigings dop vir geleenthede om betrokke te raak en wees deel daarvan!
Ons is ‘n missionale gemeente wat biddend daarna streef om die Woord van God vanuit Skrifbeginsels op inklusiewe wyse eietyds en suiwer só aan hedendaagse gelowiges met hul verskillende spiritualiteitsbehoeftes te verkondig dat, deur Woord en Heilige Gees, die Koninkryk van God vir almal kan kom.
Die gemeente is deel van die NG Kerk in die Vrystaat.
Nuutste Artikels • Recent Posts
Bankbesonderhede • Banking Details
Absa • Brandwag • Rek no.1570580066
Verwysing • Reference: Naam/ Dankoffer/ Feesbydrae
KANTOOR: 051- 522 4911 • 051- 522 8125
© 2018 Geloofsentrum Universitas|ProPhoto Photographer Template